CELEX: C2006/224/02
Language: et
Date: 2006-09-16 00:00:00
Title: Kohtuasi C-539/03: Euroopa Kohtu (esimene koda) 13. juuli 2006.  aasta otsus (Hoge Raad der Nederlanden'i (Madalmaad) eelotsusetaotlus) — Roche Nederland BV, Roche Diagnostic Systems Inc., Roche NV, Hoffmann-La Roche AG, Produits Roche SA, Roche Products Ltd, F. Hoffmann-La Roche AG, Hoffmann-La Roche Wien GmbH, Roche AB versus Frederick Primus, Milton Goldenberg (Brüsseli konventsioon — Artikli 6 lõige 1 — Kostjate paljusus — Ühe kostja asukohariigi kohtu pädevus — Euroopa patendi rikkumise asjas esitatud hagi — Kostjad, kelle asukoht on erinevates osalisriikides — Paljudes osalisriikides toime pandud rikkumised)

16.9.2006   
            
            
               ET
            
            
               Euroopa Liidu Teataja
            
            
               C 224/1
            
         Euroopa Kohtu (esimene koda) 13. juuli 2006. aasta otsus (Hoge Raad der Nederlanden'i (Madalmaad) eelotsusetaotlus) — Roche Nederland BV, Roche Diagnostic Systems Inc., Roche NV, Hoffmann-La Roche AG, Produits Roche SA, Roche Products Ltd, F. Hoffmann-La Roche AG, Hoffmann-La Roche Wien GmbH, Roche AB versus Frederick Primus, Milton Goldenberg
   (Kohtuasi C-539/03) (1)
   
   (Brüsseli konventsioon - Artikli 6 lõige 1 - Kostjate paljusus - Ühe kostja asukohariigi kohtu pädevus - Euroopa patendi rikkumise asjas esitatud hagi - Kostjad, kelle asukoht on erinevates osalisriikides - Paljudes osalisriikides toime pandud rikkumised)
   (2006/C 224/02)
   Kohtumenetluse keel: hollandi
   Eelotsusetaotluse esitanud kohus
   Hoge Raad der Nederlanden
   Põhikohtuasja pooled
   
      Hagejad: Roche Nederland BV, Roche Diagnostic Systems Inc., Roche NV, Hoffmann-La Roche AG, Produits Roche SA, Roche Products Ltd, F. Hoffmann-La Roche AG, Hoffmann-La Roche Wien GmbH, Roche AB
   
      Kostjad: Frederick Primus, Milton Goldenberg
   Kohtuasja ese
   Eelotsusetaotlus — Hoge Raad der Nederlanden — Brüsseli konventsiooni artikli 6 lõike 1 tõlgendamine — Kostjate paljusus — Erinevates Euroopa riikides asuvate äriühingute vastu esitatud Euroopa patendi rikkumise kaebused — Ühe äriühingu asukohariigi kohtu pädevus
   Resolutiivosa
   27. septembri 1968. aasta konventsiooni kohtualluvuse ja kohtuotsuste täitmise kohta tsiviil- ja kaubandusasjades, mida on viimati muudetud 29. novembri 1996. aasta konventsiooniga Austria Vabariigi, Soome Vabariigi ja Rootsi Kuningriigi ühinemise kohta, artikli 6 lõiget 1 tuleb tõlgendada nii, et seda ei kohaldata sellises Euroopa patendi rikkumise vaidluses, kus hagi on esitatud paljude erinevates osalisriikides asuvate äriühingute vastu, ning kui rikkumised on toime pandud ühe või mitme osalisriigi territooriumil, ja seda isegi mitte juhul, kui mainitud äriühingud, kes kuuluvad samasse kontserni, on toiminud samal või sarnasel viisil vastavalt ühisele tegutsemisviisile, mille on välja töötanud üks neist.
   
      (1)  ELT C 59, 6.3.2004.